Diari Oficial de la Generalitat Valenciana


Sumari del DOGV 7531, del 22-05-2015 (2015/4752)

ORDE 55/2015, de 18 de maig, de la Conselleria d'Educació, Cultura i Esport, per la qual es convoca procediment d'accés al cos de catedràtics de Música i Arts Escèniques.
--------------------------------------------------------------------------------------------------------------------------------------------------------------------------

### Dades del document

Número de DOGV
:   7531

Data del DOGV
:   22-05-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/4752


Data del document
:   18-05-2015

Organisme emissor
:   Conselleria d'Educació, Cultura i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

ORDE 55/2015, de 18 de maig, de la Conselleria d'Educació, Cultura i Esport, per la qual es convoca procediment d'accés al cos de catedràtics de Música i Arts Escèniques. [2015/4752]  
ÍNDEX  
  
Preàmbul  
1. Normes generals.  
1.1. Objecte.  
1.2. Places objecte de la convocatòria.  
1.3. Normativa aplicable.  
2. Requisits i compliment.  
2.1. Requisits dels aspirants.  
2.2. Data de compliment dels requisits.  
3. Solicituds.  
3.1. Forma de presentació de solicituds.  
3.2. Instruccions per a omplir la solicitud.  
3.3. Documentació.  
3.4. Presentació de solicituds.  
3.5. Termini de presentació.  
3.6. Taxes.  
4. Admissió d'aspirants.  
4.1. Llista d'admesos i exclosos.  
4.2. Termini de reclamació contra el llistat provisional  
4.3. Estimació o desestimació de les reclamacions en la llista definitiva d'admesos i exclosos.  
4.4. Devolució de taxes.  
5. Òrgan de selecció.  
5.1. Tribunal  
5.2. Composició del tribunal.  
5.3. Participació voluntària.  
5.4. Secretari o secretària del tribunal.  
5.5. Obligatorietat de participar en el tribunal.  
5.6. Abstenció i recusació.  
5.7. Nomenament de nous membres del tribunal  
5.8. Constitució del tribunal.  
5.9. Funcions del tribunal.  
5.10. Procediment d'actuació.  
5.11. Indemnitzacions i dietes.  
6. Sistema de selecció.  
6.1. Prova de coneixement dels idiomes oficials de la Comunitat Valenciana.  
6.2. Acreditació de la formació i capacitat de tutela en investigacions pròpies de les ensenyances artístiques  
6.3. Desenrotllament del sistema de selecció.  
7. Qualificació.  
8. Superació del procés selectiu.  
8.1. Aspirants seleccionats.  
8.2. Criteris per a resoldre els empats  
8.3. Accés per més d'una especialitat  
9. Presentació de documents acreditatius dels requisits.  
10. Destinació en el cos de catedràtics.  
11. Nomenament de funcionaris de carrera.  
12. Normes finals  
Annex I. Barem per a la valoració dels mèrits  
Annex II. Ubicació de les direccions territorials d'Educació, Cultura i Esport  
Annex III. Solicitud d'avaluació positiva de l'activitat docent.  
Annex IV. Full de baremació de mèrits.  
  
  
PREÀMBUL  
  
La disposició addicional deu, apartat 4, de la Llei Orgànica 2/2006, de 3 de maig, d'Educació, establix que per a accedir al cos de catedràtics de Música i Arts Escèniques serà necessari pertànyer al cos de professors de Música i Arts Escèniques i estar en possessió del títol de doctor, llicenciat, arquitecte, enginyer o grau corresponent o titulació equivalent als efectes de docència, així com superar el corresponent procés selectiu.  
Així mateix, l'apartat 2 de la disposició addicional dotze de l'esmentada llei prescriu que els aspirants que desitgen accedir als cossos de catedràtics hauran de comptar amb una antiguitat mínima de huit anys en el corresponent cos de procedència com a funcionari de carrera i que el sistema d'accés serà el concurs, en el qual es valoraran els mèrits relacionats amb l'actualització científica i didàctica, la participació en projectes educatius, l'avaluació positiva en l'activitat docent i, si és el cas, la trajectòria artística dels aspirants.  
Les mencionades disposicions han sigut desplegades pel Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig, d'Educació, i que regula el règim transitori d'accés a la funció pública docent a què es referix la disposició transitòria dèsset de l'esmentada llei, aprovat pel Reial Decret 276/2007, de 23 de febrer.  
Amb la finalitat de complir l'oferta d'ocupació pública docent per a 2015, aprovada pel Decret 57/2015, de 30 d'abril, del Consell de la Generalitat, complit el que preveu l'article 37.1.c de la Llei 7/2007, de 12 d'abril, de l'Estatut Bàsic de l'Empleat Públic, i d'acord amb el que disposen la Llei Orgànica 2/2006, de 3 de maig, d'Educació, i els articles 37, 38 i 39 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, esta conselleria, en l'exercici de la competència que li atribuïx el Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, acorda convocar procediment d'accés al cos de catedràtics de Música i Arts Escèniques, d'acord amb les bases següents:  
  
  
1. Normes generals  
1.1. Objecte  
Es convoca procediment selectiu d'accés al cos de catedràtics de Música i Arts Escèniques en l'àmbit de gestió de la Conselleria d'Educació, Cultura i Esport per a cobrir 122 places que es distribuïxen del mode que a continuació es detalla:  
  
Codi Especialitat Total  
5A0 Dansa Clàssica 1  
5A1 Composició 8  
5A2 Direcció d'Orquestra 3  
5A3 Història de la Música 4  
5A4 Pedagogia 1  
5A5 Improvisació i Acompanyament 3  
5D9 Clarinet 6  
5E0 Contrabaix 3  
5E1 Cant 3  
5E2 Fagot 3  
5E3 Flauta Travessera 4  
5E4 Guitarra 3  
5E5 Música de Cambra 4  
5E7 Oboé 5  
5E9 Percussió 4  
5F0 Piano 19  
5F1 Saxòfon 6  
5F2 Trompa 5  
5F3 Trompeta 6  
5F4 Tuba 4  
5F5 Viola 5  
5F6 Violí 5  
5F7 Violoncel 5  
5F9 Dansa Espanyola 3  
5G2 Dansa Contemporània 1  
5G5 Trombó 4  
5G8 Direcció de Cor 2  
593 Expressió Corporal 1  
594 Dicció i Expressió Oral 1  
Total 122  
  
  
  
1.2. Normativa aplicable  
Al present procediment selectiu serà aplicable la normativa següent:  
  
- La Llei Orgànica 2/2006, de 3 de maig, d'Educació (BOE 106, 04.05.2006).  
- La Llei Orgànica 8/2013, de 9 de desembre, per a la millora de la qualitat educativa (BOE 295, 10.12.2013).  
- La Llei 7/2007, de 12 d'abril, de l'Estatut Bàsic de l'Empleat Públic (BOE 89, 13.04.2007).  
- La Llei 8/2007, de 2 de març, de la Generalitat, d'ordenació de centres superiors d'ensenyances artístiques i de la creació de l'Institut Superior d'Ensenyances Artístiques de la Comunitat Valenciana.  
- La Llei 10/2010, de 9 de juliol, de la Generalitat, d'ordenació i gestió de la funció pública valenciana (DOCV 6310, 14.07.2010).  
- El Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig (BOE 53, 02.03.2006).  
- El Reial Decret 1614/2009, de 26 d'octubre, pel qual s'establix l'ordenació de les ensenyances artístiques superiors regulades en la Llei Orgànica 2/2006, de 3 de maig d'Educació (BOE 259, 27.10.2006).  
  
- El Reial Decret 630/2010, de 14 de maig, pel qual es regula el contingut bàsic de les ensenyances artístiques superiors de Grau d'Art Dramàtic establides en la Llei Orgànica 2/2006, de 3 de maig, d'Educació (BOE 137, 05.06.2006).  
- El Reial Decret 631/2010, de 14 de maig, pel qual es regula el contingut bàsic de les ensenyances artístiques superiors de Grau de Música establides en la Llei Orgànica 2/2006, de 3 de maig, d'Educació (BOE 137, 05.06.2006).  
- El Reial Decret 632/2010, de 14 de maig, pel qual es regula el contingut bàsic de les ensenyances artístiques superiors de Grau de Dansa establides en la Llei Orgànica 2/2006, de 3 de maig, d'Educació (BOE 137, 05.06.2006).  
- El Reial Decret 427/2013, de 14 de juny, pel qual s'establixen les especialitats docents del cos de catedràtics de Música i Arts Escèniques (BOE 143, 15.06.2013).  
- El Decret 62/2002, de 25 d'abril, del Consell, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària a la Comunitat Valenciana (DOGV 4240, 02.05.2002).  
- El Decret 127/2012, de 3 d'agost, del Consell, pel qual es regula el plurilingüisme en l'ensenyança no universitària en la Comunitat Valencianes (DOCV 6834, 06.08.2012).  
- L'Orde 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en les ensenyances no universitàries a la Comunitat Valenciana (DOCV 7006, 18.04.2013).  
- L'Orde 90/2013, de 6 de novembre, de la Conselleria d'Educació, Cultura i Esport, per la qual es regula la catalogació amb el requisit lingüístic de valencià de determinats llocs de treball docents en centres públics i en els servicis o unitats de suport escolar i educatiu dependents de la Generalitat (DOCV 7148, 08.11.2013).  
  
- Les altres disposicions d'aplicació general, així com el que disposa esta convocatòria.  
  
  
2. Requisits i compliment  
2.1. Per a ser admesos a la realització del procediment selectiu els aspirants hauran de reunir els requisits següents:  
a) Estar en possessió del títol de doctor, llicenciat, enginyer, arquitecte o títol de grau corresponent, o titulació equivalent als efectes de docència.  
b) Acreditar el coneixement dels dos idiomes oficials de la Comunitat Valenciana del mode indicat en la base 6 d'esta convocatòria.  
  
c) Pertànyer al cos de professors de Música i Arts Escèniques.  
d) Acreditar una antiguitat mínima de huit anys com a funcionari o funcionària de carrera en el cos de professors de Música i Arts Escèniques i ser titular de l'especialitat o especialitats a què es concursen, si bé, als únics efectes del que preveu este apartat, s'entendrà que:  
  
- Els qui siguen titulars en l'especialitat de Llenguatge Musical participaran en l'especialitat de Pedagogia i/o Improvisació i Acompanyament.  
- Els qui siguen titulars en l'especialitat de Fonaments de Composició participaran en l'especialitat de Composició.  
- Els qui siguen titulars en l'especialitat d'Orquestra participaran en l'especialitat de Direcció d'Orquestra.  
- Els qui siguen titulars en l'especialitat de Cor participaran en l'especialitat de Direcció de Cor.  
- Els qui siguen titulars en l'especialitat de Música de Cambra amb anterioritat al Reial Decret 989/2000, de 2 de juny, pel qual s'establixen les especialitats del cos de professors de Música i Arts Escèniques, s'adscriuen a estes els professors del mencionat cos i es determinen les matèries que hauran d'impartir, participaran en l'especialitat de Música de Cambra.  
2.2. Data de compliment dels requisits  
Tots els requisits enumerats anteriorment hauran de posseir-se en el dia de finalització del termini de presentació de solicituds i mantindre's fins al moment de la presa de possessió com a funcionari de carrera del cos de catedràtics corresponent.  
  
  
3. Solicituds  
3.1. Forma  
3.1.1. Model oficial d'instància  
Els qui desitgen prendre part en este procediment hauran d'omplir una instància (model 046-taxes per inscripció en proves selectives), d'acord amb model oficial, que serà facilitada a través de la pàgina web de la Conselleria d'Educació, Cultura i Esport http://www.cece.gva.es.  
  
Esta solicitud tindrà assignat un número de referència identificatiu, i cada participant haurà d'utilitzar necessàriament un joc de tres còpies impreses a través d'Internet, de manera que no es podran fer fotocòpies, ja que cada solicitud ha de tindre un número de referència diferenciat.  
  
Una vegada omplida la instància s'imprimirà per triplicat.  
  
La solicitud impresa per triplicat haurà de presentar-se, si és el cas, en alguna de les entitats financeres colaboradores a l'efecte de pagar la taxa corresponent.  
Així mateix, una vegada abonada la taxa en l'entitat colaboradora, els aspirants presentaran la solicitud en els registres de les direccions territorials d'Educació, Cultura i Esport d'Alacant, Castelló o València, acompanyada, si és el cas, de la documentació procedent, d'acord amb el que preveu la base 3.2.  
3.1.2. Instància i abonament de la taxa per via telemàtica  
Les persones que disposen de DNI amb certificat electrònic incorporat o firma electrònica de l'Autoritat de Certificació de la Comunitat Valenciana també podran fer la inscripció i l'abonament de les taxes per via telemàtica a través de la web http://www.cece.gva.es. En este cas no serà necessària la presentació de la instància en cap registre.  
  
Els membres de famílies nombroses de categoria general o especial, així com els aspirants amb discapacitat igual o superior al 33 per cent, hauran de presentar còpia de la documentació que acredite esta condició dins del termini de presentació d'instàncies, a l'efecte d'acreditar l'exempció o bonificació del pagament de les taxes, juntament amb el model de solicitud que serà facilitat a través de la pàgina web de la Conselleria d'Educació, Cultura i Esport http://www.cece.gva.es.  
3.2. Instruccions per a omplir la solicitud  
No podrà presentar-se més d'una instància, llevat que opte a més d'una especialitat. En este cas, s'hauran de presentar tantes instàncies com nombre d'especialitats a què s'opta.  
Per a omplir la solicitud els aspirants tindran en compte, a més de les instruccions que s'adjunten a esta, les següents:  
a) Els aspirants faran constar en els requadros corresponents el cos, el codi i el nom de l'especialitat per la qual participen. Llevat que els aspirants indiquen una altra cosa, s'entendrà que participen per la mateixa especialitat en què tenen destinació definitiva en el cos de professors de Música i Arts Escèniques.  
b) Aquells aspirants que, per complir els requisits establits, estiguen exempts de les proves de coneixement dels idiomes oficials de la Comunitat Valenciana, hauran de consignar-ho en l'apartat 2.5 de la instància. Així mateix, hauran d'indicar el motiu d'exempció alegat en els espais reservats a l'efecte.  
3.3. Documentació  
La instància de solicitud s'haurà d'acompanyar de fotocòpia degudament compulsada dels documents següents:  
a) La certificació expedida per l'òrgan competent que acredite la condició d'aspirant amb discapacitat igual o superior al 33 per cent, en el cas d'haver-se alegat.  
b) Els documents que acrediten la condició de membre de família nombrosa de categoria general o especial, en el cas d'haver-ho alegat.  
  
c) La documentació acreditativa dels mèrits.  
d) Solicitud d'avaluació positiva de l'activitat docent d'acord amb el model inclòs com a annex III.  
e) Full de baremació de mèrits inclòs com a annex IV.  
3.4. Presentació de solicituds  
Les solicituds i la documentació a aportar es presentaran preferentment en els registres generals de les direccions territorials d'Educació, Cultura i Esport d'Alacant, Castelló o València (annex II) o bé en els llocs i forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el que disposa l'article 1 del Decret 130/1998, de 8 de setembre, del Govern Valencià.  
  
En el cas que s'opte per presentar la solicitud davant d'una oficina de correus, es farà en sobre obert perquè la instància siga datada i segellada pel funcionari de correus abans de ser certificada. Si no es fa d'esta manera, es considerarà presentada en la data d'entrada en qualsevol dels llocs establits en el paràgraf anterior.  
Les solicituds subscrites pels participants que residisquen en l'estranger podran cursar-se, en el termini assenyalat en l'apartat 5 d'esta base, a través de les representacions diplomàtiques o consulars espanyoles corresponents, les quals les remetran a continuació a l'organisme competent. El participant adjuntarà a la solicitud el comprovant bancari d'haver satisfet el pagament dels drets d'examen.  
3.5. Termini de presentació  
El termini de presentació de solicituds, així com de la documentació acreditativa dels mèrits, serà des del dia 1 de juny de 2015 fins al 20 de juny de 2015, ambdós inclosos.  
3.6. Taxes  
Els drets de participació en el procediment selectiu seran de 31,47 euros, inclosa la formació de l'expedient, i s'ingressaran per mitjà de l'imprés de la instància de participació en alguna de les entitats de crèdit colaboradores que hi figuren. Els gastos de transferència aniran a càrrec de l'interessat.  
En la solicitud haurà de figurar el segell de l'entitat bancària acreditatiu del pagament de drets, la falta del segell, l'abonament fora de termini o l'abonament d'una quantitat diferent de l'assenyalada determinarà l'exclusió de l'aspirant, i no es podrà esmenar este defecte en el termini d'alegacions que s'establisca. En cap cas la presentació i pagament en l'entitat bancària suposarà eliminació del tràmit de presentació, dins del termini i de la forma deguda, de la solicitud.  
De conformitat amb allò que disposa l'article 132 del Decret Legislatiu 1/2005, de 25 de febrer, del Consell de la Generalitat, pel qual s'aprova el text refós de la Llei de Taxes de la Generalitat, estan exempts del pagament de les tarifes els membres de famílies nombroses de categoria especial, sempre que adjunten a la solicitud còpia de la documentació que ho acredite.  
Així mateix, estan exempts del pagament de la tarifa d'inscripció en proves selectives per a l'accés a cossos docents els aspirants amb discapacitat igual o superior al 33 per cent, sempre que ho acrediten documentalment juntament amb la solicitud, i hauran d'ingressar la quantitat d'1,89 euros en concepte de formació d'expedient.  
D'altra banda, disfrutaran d'una bonificació de 50 per cent de la quota de les tarifes els membres de les famílies nombroses de categoria general, la qual cosa igualment haurà de justificar-se documentalment juntament amb la instància de participació, i en este cas hauran d'ingressar 15,74 euros.  
Finalment, s'aplicarà una bonificació del 10 per cent de la quota de les tarifes quan la presentació de la solicitud de participació en les proves es realitze per mitjans telemàtics, de conformitat amb el que preveu l'article 132 del text refós de la Llei de Taxes de la Generalitat, aprovat per Decret Legislatiu 1/2005, de 25 de febrer, del Consell de la Generalitat, en la redacció que en fa la Llei 9/2011, de 26 de desembre, de mesures fiscals, de gestió administrativa i financera i d'organització de la Generalitat.  
  
Accés al cos de catedràtics de música i arts escèniques 31,47-  
 Presentació telemàtica 28,32-  
Membres de famílies nombroses de categoria especial Exempt  
Membres de famílies nombroses de categoria general 15,74-  
 Presentació telemàtica 14,17-  
Personal amb grau de discapacitat igual o superior al 33% 1,89-  
 Presentació telemàtica 1,70-  
  
  
  
4. Admissió d'aspirants  
4.1. Llista d'admesos i exclosos  
Finalitzat el termini de presentació d'instàncies, la Direcció General de Centres i Personal Docent dictarà una resolució on declararà aprovades les llistes provisionals d'admesos i exclosos, que haurà de publicar-se en el Diari Oficial de la Comunitat Valenciana. En la resolució s'indicaran els llocs en què es troben exposades al públic les llistes certificades completes d'aspirants admesos i exclosos, així com la pàgina web on també podran consultar-se. En la llista hauran de constar els cognoms, nom, número del document nacional d'identitat, especialitat per la qual participen, així com, si és el cas, la causa d'exclusió.  
  
Amb la publicació de la resolució que declare aprovades les llistes provisionals d'admesos i exclosos es considerarà efectuada la notificació corresponent als interessats, als efectes del que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
4.2. Termini de reclamació contra el llistat provisional  
Els aspirants exclosos disposaran d'un termini de 10 dies hàbils, comptats a partir de l'endemà de la publicació de la resolució, per a poder esmenar el defecte que haja motivat la seua exclusió. Així mateix, aquells aspirants que hagen detectat errors en la consignació de les seues dades personals podran manifestar-ho en el mateix termini. Les reclamacions es dirigiran a la Direcció General de Centres i Personal Docent i es presentaran per qualsevol dels mitjans previstos en l'apartat 4 de la base tercera de esta convocatòria.  
4.3. Estimació o desestimació de les reclamacions en la llista definitiva d'admesos i exclosos  
Les reclamacions presentades seran estimades o desestimades per resolució expressa del director general de Centres i Personal Docent, per la qual es declararà aprovada la llista definitiva d'admesos i exclosos, que serà publicada en el Diari Oficial de la Comunitat Valenciana, i en què s'indicaran els llocs en què es troben exposades al públic les llistes certificades completes d'aspirants admesos i exclosos, així com la pàgina web on també podran consultar-se.  
Contra esta resolució, que posa fi a la via administrativa, podrà interposar-se, amb caràcter potestatiu, recurs de reposició davant de la Direcció General de Centres i Personal Docent en el termini d'un mes comptat des de l'endemà de la publicació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
El fet de figurar en la relació d'admesos no pressuposa que es reconega als interessats la possessió dels requisits exigits en esta convocatòria. Quan de l'examen de la documentació que d'acord amb la base novena d'esta convocatòria ha de presentar-se en el cas de ser seleccionat, es desprenga que no posseïxen algun dels requisits, els interessats perdran tots els drets que pogueren derivar-se de la participació en este procediment.  
4.4. Devolució de taxes  
De conformitat amb el que establix l'article 9 del Decret Legislatiu 1/2005, de 25 de febrer, del Consell de la Generalitat, pel qual s'aprova el text refós de la Llei de Taxes de la Generalitat, no es procedirà a la devolució de les taxes per drets d'examen en els supòsits d'exclusió dels aspirants del procediment selectiu per causes imputables exclusivament a estos.  
  
  
5. Òrgans de selecció  
5.1. Tribunal  
El tribunal valorarà els mèrits corresponents als apartats i subapartats del barem, corresponent l'avaluació positiva de l'activitat docent a la inspecció educativa.  
Una vegada publicada la llista provisional d'aspirants admesos i exclosos, la Direcció General de Centres i Personal Docent nomenarà el tribunal i farà pública la seua composició en el Diari Oficial de la Comunitat Valenciana.  
A fi de garantir l'òptim funcionament del tribunal, la Direcció General de Centres i Personal Docent podrà organitzar un curs de formació per als seus membres.  
5.2. Composició del tribunal  
D'acord amb l'article 7 del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer, els membres del tribunal seran, preferentment, funcionaris de carrera en actiu del cos de catedràtics de música i arts escèniques o del cos d'inspectors d'educació en nombre imparell, no inferior a cinc.  
  
El tribunal estarà integrat per:  
- Un president designat directament per la Direcció General de Centres i Personal Docent, entre funcionaris de carrera del cos de catedràtics de música i arts escèniques.  
- Quatre vocals, designats per sorteig públic entre funcionaris de carrera en actiu del cos de catedràtics de música i arts escèniques.  
  
En la designació del tribunal es tendirà a la paritat entre hòmens i dones, llevat que raons fundades i objectives ho impedisquen.  
Així mateix, es designarà, per igual procediment, un tribunal suplent.  
5.3. Secretari del tribunal  
Actuarà com a secretari el vocal de menor antiguitat, llevat que el tribunal acorde determinar-ho d'una altra manera.  
5.4. Obligatorietat de participar en els tribunals  
De conformitat amb l'article 8.3 del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, la participació en els tribunals té caràcter obligatori. Només seran admissibles com a causes de dispensa, a més de les referides en l'apartat 5 d'esta base, les següents:  
  
a) La situació de permís per maternitat, adopció o acolliment i reducció de jornada de treball.  
b) La impossibilitat absoluta derivada de malaltia, degudament certificada per la unitat mèdica de personal docent no universitari de les direccions territorials d'Educació, Cultura i Esport.  
c) Les situacions d'incapacitat temporal i de risc durant l'embaràs, degudament certificades per la unitat mèdica de personal docent no universitari de les direccions territorials d'Educació, Cultura i Esport.  
  
5.5. Abstenció i recusació  
Quan concórrega alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els membres del tribunal hauran d'abstindre's d'intervindre.  
El president solicitarà dels membres del tribunal declaració expressa de no trobar-se incursos en les circumstàncies previstes en l'esmentat article 28 de la Llei 30/1992. El termini per a manifestar l'abstenció serà de set dies hàbils, comptats a partir de la publicació en el Diari Oficial de la Comunitat Valenciana del nomenament dels membres del tribunal.  
  
Així mateix, els aspirants podran recusar els membres del tribunal d'acord amb el que preveu l'article 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5.6. Constitució del tribunal  
La constitució del tribunal tindrà lloc, prèvia convocatòria del president, amb l'assistència d'este i del secretari, o dels que els substituïsquen, i de la mitat, almenys, dels seus membres.  
En la dita sessió, el tribunal a més de constituir-se com a tal, acordarà tots els criteris que han de regir el correcte desenrotllament del procediment selectiu.  
Llevat que concórreguen circumstàncies excepcionals l'apreciació de les quals correspondrà a la Direcció General de Centres i Personal Docent, per a actuar vàlidament una vegada constituït, el tribunal haurà de comptar amb la presència del president i el secretari o, si és el cas, dels que els substituïsquen, i la de la mitat, almenys, dels seus membres.  
Quan concórrega alguna de les causes d'exempció o abstenció, degudament justificada, la suplència del president del tribunal serà autoritzada per la Direcció General de Centres i Personal Docent; la dels vocals, pel president o presidenta que haja d'actuar, havent de recaure sobre algun dels vocals suplents nomenats.  
L'orde d'actuació dels vocals suplents serà l'orde en què figuren disposats en la resolució de nomenament, llevat que el tribunal determine un altre procediment.  
La inassistència injustificada dels membres de l'òrgan de selecció a les distintes sessions i actes del procediment, inclosa la de constitució, donarà lloc a l'exigència de la responsabilitat que corresponga.  
  
5.7. Nomenament de nous membres del tribunal  
La Direcció General de Centres i Personal Docent dictarà una resolució que es publicarà en el Diari Oficial de la Comunitat Valenciana, per la qual es nomenaran els nous membres de l'òrgan de selecció que hagen de substituir els que hagen perdut la seua condició per alguna de les causes previstes en els apartats 5.4 i 5.5 d'esta convocatòria.  
5.8. Funcions del tribunal  
Correspon al tribunal:  
a) El desenrotllament del procediment selectiu d'acord amb el que disposa esta convocatòria.  
b) Custodiar la documentació justificativa dels mèrits fins a la finalització del procés selectiu.  
c) Comprovar l'acreditació de la formació i capacitat de tutela en investigacions pròpies de les ensenyances artístiques.  
d) La valoració dels mèrits.  
e) L'elaboració, ordenació i publicació de les llistes d'aspirants que hagen superat el procediment selectiu, així com la seua elevació a l'òrgan convocant.  
5.9. Procediment d'actuació  
El procediment d'actuació del tribunal s'ajustarà en tot moment al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5.10. Indemnitzacions i dietes  
Els membres del tribunal que intervinguen en el procediment selectiu tindran dret a la indemnització per raó del servici prevista en el Decret 24/1997, d'11 de febrer, sobre indemnitzacions per raó del servici i gratificacions per servicis extraordinaris, modificat pel Decret 64/2011, de 27 de maig, del Consell, i el Decret 95/2014, de 13 de juny. Aquells membres del tribunal el lloc de treball dels quals estiga ubicat fora del terme municipal de la seu d'actuació del tribunal, quedaran acollits a l'excepció prevista en l'article 4.4 del dit decret.  
  
  
6. Sistema de selecció  
De conformitat amb el que establix la disposició addicional dotze, apartat quart, de la Llei Orgànica 2/2006, de 3 de maig, d'Educació, i l'article 39 del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer, el sistema d'accés als cossos de catedràtics consistix en un concurs en què es valoraran els mèrits relacionats amb l'actualització científica i didàctica, la participació en projectes educatius, l'avaluació positiva de l'activitat docent i, si és el cas, la trajectòria artística dels aspirants, i resultaran seleccionats aquells aspirants que, ordenats segons la suma de puntuacions aconseguides, obtinguen un nombre d'orde igual o inferior al nombre de vacants oferides. En el cas de l'accés al cos de catedràtics de música i arts escèniques els aspirants hauran d'acreditar, a més, la formació i capacitat de tutela en les investigacions pròpies de les ensenyances artístiques.  
  
6.1. Acreditació del coneixement dels idiomes oficials de la Comunitat Valenciana  
De conformitat amb el que establix el Decret 62/2002, de 25 d'abril, del Consell, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària a la Comunitat Valenciana, els aspirants en els procediments d'ingrés i accessos hauran d'acreditar els coneixements, tant en expressió oral com escrita, dels dos idiomes oficials de la Comunitat Valenciana.  
6.1.1. Castellà  
Acrediten el coneixement d'esta llengua els aspirants que estiguen en possessió d'alguna de les titulacions següents:  
- Titulació universitària expedida per una universitat espanyola o un títol espanyol equivalent.  
- Títol de Batxillerat expedit per l'Estat espanyol.  
- Títol de Tècnic Superior o Tècnic Especialista (FP2) expedit per l'Estat espanyol.  
- Diploma d'Espanyol com a llengua estrangera (nivell B2, C1 o C2) o Certificat d'Aptitud d'Espanyol per a estrangers expedit per les escoles oficials d'idiomes.  
- Haver obtingut la qualificació d'apte en la prova corresponent a les oposicions convocades a partir de l'any 2002.  
Si no s'acredita, es realitzarà una prova de coneixement del castellà el contingut de la qual s'ajustarà al que disposa el Reial Decret 1137/2002, de 31 d'octubre (BOE 8 de novembre), pel qual es regulen els diplomes d'espanyol com a llengua estrangera (DELE), en la redacció que en fa el Reial Decret 264/2008, de 22 de febrer, i que serà qualificada d'apte o no apte.  
6.1.2. Valencià  
Acrediten el coneixement del valencià els aspirants que estiguen en possessió del Certificat de Capacitació per a l'Ensenyament en Valencià que, d'acord amb el que preveu l'article 3 de l'Orde 17/2013, de 15 d'abril, de la Conselleria d'Educació, Cultura i Esport, facultarà el professorat que l'obtinga, i al mateix temps serà el requisit mínim, per a l'ensenyament en valencià, com a llengua vehicular, en totes les ensenyances no universitàries regulades en la Llei Orgànica 2/2006, de 3 de maig, d'Educació.  
Així mateix, d'acord amb l'article 5 de l'Orde 17/2013, de 15 d'abril, de la Conselleria d'Educació, Cultura i Esport, el Diploma de Mestre de Valencià facultarà el professorat que l'obtinga per a impartir l'ensenyament en valencià, com a llengua vehicular, en la totalitat de les ensenyances no universitàries regulades en la Llei Orgànica 2/2006, de 3 de maig, d'Educació.  
No obstant això, els que en la data de finalització del termini de presentació de solicituds no estiguen en possessió del Certificat de Capacitació per a l'Ensenyament en Valencià o del Diploma de Mestre de Valencià podran presentar-se al procediment selectiu en les condicions següents:  
a) Els que acrediten la competència lingüística mínima en valencià d'un nivell C1 en la forma prevista per l'article 7.3 de l'Orde 17/2013, de 15 d'abril, de la Conselleria d'Educació, Cultura i Esport (certificat oficial expedit per la Junta Qualificadora de Coneixements de Valencià, per les Escoles Oficials d'Idiomes autoritzades per a impartir les dites ensenyances o per les universitats de la Comunitat Valenciana) en cas de superar el procediment selectiu, durant el següent curs acadèmic, hauran d'obtindre el Certificat de Capacitació per a l'Ensenyament en Valencià.  
b) Els que no puguen acreditar la competència lingüística mínima d'un nivell C1 en valencià, hauran de participar, presentant justificant del pagament de les taxes per a la participació en les proves selectives, en la capital de la mateixa província assenyalada per a la realització de les proves del procediment selectiu, en única convocatòria, en les proves per a l'obtenció del certificat de grau mitjà de coneixements de valencià (nivell C1) convocades per la Direcció General d'Innovació, Ordenació i Política Lingüística. A estos efectes, únicament podran presentar-se a la primera convocatòria que es realitze després de la publicació de la llista provisional d'admesos. A les persones que superen estes proves se'ls permetrà continuar en el procediment selectiu, i en cas de superar-lo, durant el següent curs acadèmic, hauran d'obtindre el Certificat de Capacitació per a l'Ensenyament en Valencià.  
  
La participació, dins d'este procediment, en les proves per a l'obtenció del certificat de grau mitjà de coneixements de valencià (nivell C1) convocades per la Direcció General d'Innovació, Ordenació i Política Lingüística, no requerix el pagament de la taxa específica prevista en la dita resolució.  
Abans de l'inici de la seua actuació, el tribunal disposarà de la relació d'aspirants que reunixen el requisit de la base 2.1.b o han superat les proves prèvies previstes en la base 6.1.  
6.2. Acreditació de la formació i capacitat de tutela en investigacions pròpies de les ensenyances artístiques  
Una vegada publicada la llista definitiva d'admesos i exclosos, el tribunal convocarà els participants per a l'entrega de la documentació que acredite la formació i capacitat de tutela en investigacions pròpies de les ensenyances artístiques a què es referix l'article 39 del Reglament d'ingrés, accessos i adquisició de noves especialitats en els cossos docents, que vindrà donada pel compliment d'alguna de les condicions següents:  
- Estar en possessió del títol de doctor.  
- Estar en possessió d'un títol universitari oficial de màster, per a l'obtenció del qual s'hagen exigit, almenys, 60 crèdits, i que capacite per a la pràctica de la investigació educativa o de la investigació pròpia de les ensenyances artístiques.  
- Estar en possessió del reconeixement de suficiència investigadora o el certificat-diploma acreditatiu d'estudis avançats.  
En el cas de no complir cap de les condicions anteriors, acreditaran la formació i capacitat de tutela en investigacions pròpies de les ensenyances artístiques esmentades anteriorment els que complisquen de manera conjunta les següents tres condicions:  
a) Haver impartit un mínim de tres cursos acadèmics de docència en un centre superior d'ensenyances artístiques.  
b) Haver dirigit com a mínim un treball final de títol o treball final de màster de conformitat amb els plans d'estudis corresponents a la Llei Orgànica 2/2006, de 3 de maig, d'Educació, o un treball d'investigació d'acord amb els plans d'estudis corresponents a la Llei Orgànica 1/1990, de 3 d'octubre, d'ordenació general del sistema educatiu.  
  
c) Acreditar un mínim de 300 hores de formació o com a ponent de nivell de postgrau en investigacions pròpies de les ensenyances artístiques, impartides per les universitats o centres superiors d'ensenyances artístiques.  
La documentació que els aspirants presenten com a acreditació de la formació i capacitat de tutela en investigacions pròpies de les ensenyances artístiques d'este apartat no serà tinguda en compte per a la valoració dels mèrits que més avant s'establix.  
El tribunal publicarà la relació dels aspirants que han acreditat la dita formació i capacitat de tutela en els taulers d'anuncis del lloc d'actuació, de la Conselleria d'Educació, Cultura i Esport i de les seues direccions territorials, així com en la pàgina web de la Conselleria http://www.cece.gva.es, establint-se un termini de tres dies per a la reclamació i esmena de possibles errors, de manera que els aspirants que no hagen acreditat la formació i capacitat de tutela en investigacions pròpies de les ensenyances artístiques no podran continuar en el procediment selectiu.  
6.3. Desenrotllament del sistema de selecció  
6.3.1. Valoració de mèrits  
El tribunal, per mitjà de l'aplicació del barem de l'annex I, valorarà els mèrits alegats i acreditats pels aspirants, a excepció de l'avaluació positiva de l'activitat docent, que serà valorada per la Inspecció educativa.  
Només seran tinguts en compte els mèrits obtinguts amb anterioritat a la finalització del termini de presentació de solicituds.  
Els aspirants es responsabilitzen expressament de la documentació aportada. En cas de falsedat o manipulació en algun document perdran el dret a la participació en esta convocatòria, amb independència de la responsabilitat que pertoque.  
L'administració es reserva el dret a requerir en qualsevol moment del desenrotllament del procediment l'acreditació de la documentació que es considere necessària.  
6.3.2. Avaluació positiva de l'activitat docent  
Amb la finalitat d'avaluar les capacitats pedagògiques dels aspirants, el domini de les tècniques de treball docent i la participació en el funcionament del centre, els aspirants que ho soliciten seran avaluats en els seus centres docents, sempre que en el moment en què es realitze l'avaluació estiguen ocupant un lloc amb docència efectiva en aula, per a això hauran d'indicar esta circumstància en l'apartat corresponent de l'annex III de esta convocatòria.  
Per a efectuar la dita avaluació es tindran necessàriament en compte els següents indicadors:  
a) La planificació de l'activitat docent. Objectius, continguts, competències i estàndards o resultats d'aprenentatge.  
b) L'exercici de l'activitat docent.  
c) Seguiment dels aprenentatges dels alumnes i decisions adoptades per a afavorir la millora d'estos.  
d) La gestió de l'aula.  
e) La participació en les activitats del centre. Relació i comunicació amb la comunitat educativa d'acord amb els criteris adoptats pel centre.  
  
f) Participació en programes d'investigació propis d'ensenyances artístiques.  
En relació amb cada un dels sis indicadors relacionats, l'avaluació es realitzarà sobre els subindicadors següents:  
a) Planificació de l'activitat docent.  
1. Objectius. Concreció dels objectius d'aprenentatge en les programacions de la planificació docent del desenrotllament dels continguts dels plans d'estudis corresponents, seguint els criteris acordats pel departament i la normativa curricular corresponent. Adequació dels objectius d'aprenentatge al curs o nivell corresponent, així com al perfil professional de la titulació.  
2. Continguts. Selecció de continguts coherents amb la proposta d'objectius. Rellevància dels continguts seleccionats. Adequació dels continguts al curs o nivell corresponent i organització temporal de l'aprenentatge.  
3. Competències i estàndards o resultats d'aprenentatge. Els estàndards o resultats d'aprenentatge constituïxen una concreció d'una o diverses competències, fent explícit el grau de domini o exercici que ha d'adquirir l'alumnat i contenen en la seua formulació el criteri amb què seran avaluades. De la mateixa manera, evidencien allò que l'alumnat serà capaç de demostrar al finalitzar l'assignatura o matèria i reflectixen, així mateix, el grau d'adquisició de la competència o conjunt de competències.  
b) L'exercici de l'activitat docent.  
Previsió d'activitats d'ensenyança i aprenentatge, tant presencials com de treball autònom, que contribuïsquen a la consecució d'objectius, continguts, competències i estàndards o resultats d'aprenentatge. Desenrotllament de la intervenció didàctica amb recursos i materials curriculars per a facilitar-ne la consecució.  
c) Seguiment dels aprenentatges dels alumnes i decisions adoptades per a afavorir la millora d'estos.  
Previsió dels criteris d'avaluació que determinen el grau d'adquisició de les competències i la consecució dels objectius establits. Instruments d'avaluació. Aplicació dels criteris d'avaluació previstos en la planificació docent. Presa de decisions de millora a partir de l'anàlisi dels resultats d'avaluació.  
d) La gestió de l'aula.  
Presentació inicial d'objectius, continguts, competències, estàndards o resultats d'aprenentatge, orientació educativa, acadèmica i professional i seguiment del treball a realitzar per l'alumnat, i síntesi final. Organització del volum de treball expressat en hores o crèdits per a realitzar les activitats previstes tant presencials com de treball autònom.  
  
e) Participació en les activitats del centre. Relació i comunicació amb la comunitat educativa d'acord amb els criteris adoptats pel centre.  
  
Treball en equip, coordinació, participació en els distints òrgans colegiats i en projectes acadèmics del centre i en activitats del departament. Orientació educativa, acadèmica i professional de l'alumnat.  
  
f) Participació en programes d'investigació propis d'ensenyances artístiques.  
Aplicació de l'activitat artística i d'investigació del professorat al desenrotllament de la docència en l'aula. Foment de la importància de la creativitat artística i d'investigació dels alumnes per a afavorir-ne el desenrotllament artisticopersonal.  
Per a l'avaluació de l'activitat docent de cada aspirant l'inspector o inspectora podrà:  
- Consultar la documentació pertinent, sense que siga necessari que l'aspirant haja d'elaborar individualment cap material específic per a la seua valoració diferent del ja utilitzat en el desenrotllament de la seua activitat docent.  
- Dur a terme l'observació directa de l'activitat docent.  
- Realitzar entrevistes a l'aspirant.  
- Realitzar entrevistes al director o directora, al cap d'estudis i als caps dels departaments, sempre que estos no participen en este procediment d'accés a places del mateix cos i especialitat.  
  
Una vegada realitzada l'avaluació de la labor docent per la inspecció educativa d'acord amb la Llei Orgànica 2/2006, de 2 de maig, d'Educació, i la Llei 8/2007, de 2 de març, de la Generalitat, d'ordenació de centres superiors d'ensenyances artístiques i de la creació de l'Institut Superior d'Ensenyances Artístiques de la Comunitat Valenciana, s'exposaran els resultats en un informe en què constarà de forma expressa si l'avaluació és positiva. El dit informe s'enviarà al tribunal.  
  
  
7. Qualificació  
L'assignació de la puntuació que corresponga als aspirants, segons el barem arreplegat en l'annex I de esta convocatòria, la portarà a efecte el tribunal, el qual farà públiques les puntuacions provisionals obtingudes pels aspirants en els distints apartats i subapartats del barem en els taulers d'anuncis de la Conselleria d'Educació, Cultura i Esport, i en la pàgina web de la Conselleria d'Educació, Cultura i Esport http:www.cece.gva.es. Contra estes puntuacions podran presentar-se reclamacions en el termini de set dies hàbils, per mitjà d'un escrit dirigit al president del tribunal.  
Una vegada estudiades les reclamacions, el tribunal publicarà en els mateixos llocs assenyalats anteriorment el llistat definitiu de les puntuacions obtingudes pels aspirants en els distints apartats del barem, entenent-se estimades les reclamacions arreplegades en este llistat i declarant-se desestimades les reclamacions no ateses en este. Amb la dita publicació s'entendrà efectuat el tràmit de notificació de la resolució de les reclamacions.  
Contra esta resolució, els interessats podran interposar recurs d'alçada davant del director general de Centres i Personal Docent en el termini d'un mes a comptar de l'endemà de la seua publicació en els taulers d'anuncis, d'acord amb el que es preveu en els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Sense perjuí que els errors materials, de fet o aritmètics que es puguen advertir puguen esmenar-se en qualsevol moment, d'ofici o a petició de l'interessat, de conformitat amb allò que disposa l'article 105.2 de l'esmentada llei.  
Transcorregut un any des de la finalització del procés selectiu, els aspirants disposaran de tres mesos per a solicitar la recuperació de la documentació presentada a l'efecte de la valoració de mèrits, solicitant-la a la direcció territorial corresponent, excepte la documentació necessària per a expedir els nomenaments com a funcionari de carrera, i sempre que no existisca reclamació per part d'algun aspirant; en eixe cas, la documentació podrà ser retinguda als efectes de comprovació o prova. Si la documentació no és solicitada en el termini assenyalat, s'entendrà que l'aspirant renuncia a la seua recuperació i perd el dret a esta.  
  
  
8. Superació del procés selectiu  
8.1. Aspirants seleccionats  
El tribunal elaborarà, ordenarà i publicarà per especialitat la llista d'aspirants que hagen superat el procediment selectiu, i l'elevarà a l'òrgan convocant.  
Resultaran seleccionats i accediran al cos de catedràtics de música i arts escèniques aquells aspirants que, al ser ordenats segons la puntuació del concurs, obtinguen un número d'orde igual o inferior al nombre de places convocades en l'especialitat corresponent.  
  
En cap cas el tribunal podrà declarar que han superat el procediment selectiu un nombre superior d'aspirants al de places convocades. Qualsevol proposta d'aprovats que contravinga l'anteriorment establit serà nula de ple de dret.  
8.2. Criteris per a resoldre els empats  
En cas de produir-se empats en la puntuació dels aspirants, estos es resoldran atenent successivament els criteris següents:  
a) Major puntuació en cada un dels apartats del barem de mèrits per l'orde en què estos apareixen en l'annex I de esta convocatòria.  
  
b) Major puntuació en els subapartats del barem, per l'orde en què estos apareixen en l'annex I de esta convocatòria.  
c) Major puntuació en el procediment selectiu d'ingrés en el cos i especialitat des del qual es concursa i, si persistix l'empat, nombre més gran d'anys de servici com a funcionari o funcionària de carrera en el cos des del qual es concursa.  
8.3. Accés per més d'una especialitat  
Aquells aspirants que aconseguisquen la puntuació per a accedir per més d'una especialitat del mateix cos, hauran d'exercitar opció per una d'elles als efectes del seu nomenament com a funcionari del cos, renunciant a la resta, en el termini de dos dies hàbils a partir de la publicació de la llista d'aspirants seleccionats, i es cobriran les altres places amb l'aspirant que pertoque, en funció de les puntuacions aconseguides en el procediment selectiu.  
  
  
9. Presentació de documents acreditatius dels requisits  
En el termini d'un mes, a comptar de l'endemà del dia en què es faça pública la llista d'aspirants seleccionats, estos hauran de presentar en la Direcció General de Centres i Personal Docent de la Conselleria d'Educació, Cultura i Esport, per qualsevol dels mitjans assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el que disposa l'article 1 del Decret 130/1998, de 8 de setembre, del Govern Valencià, la documentació següent:  
  
a) Fotocòpia compulsada del títol alegat per a participar.  
En el cas que la titulació s'haja obtingut a l'estranger, caldrà adjuntar la corresponent homologació o credencial de reconeixement a l'empara del que establix el Reial Decret 1665/1991, de 25 d'octubre.  
  
b) Fotocòpia del document nacional d'identitat, document semblant del país d'origen o passaport vigent i, si és el cas, document d'identificació d'estranger (NIE).  
c) Fotocòpia compulsada del Certificat de Capacitació per a l'Ensenyament en Valencià o del Diploma de Mestre de Valencià o, si és el cas, certificat oficial de coneixements de valencià de nivell C1, expedit per la Junta Qualificadora de Coneixements de Valencià, per les escoles oficials d'idiomes autoritzades per a impartir les dites ensenyances o per les universitats de la Comunitat Valenciana.  
No obstant això, els aspirants seleccionats estaran exempts de justificar documentalment les condicions i requisits ja demostrats per a obtindre el seu anterior nomenament, havent de presentar en este cas una certificació de la Direcció Territorial d'Educació, Cultura i Esport corresponent, del Ministeri d'Educació o de les conselleries que tinguen atribuïdes les competències en matèria educativa. La dita certificació arreplegarà expressament que els aspirants reunixen tots els requisits que s'exigixen per a participar per este procediment i es consignaran de mode exprés les dades següents:  
a) Indicació del cos a què pertanyen, número de registre de personal i si es troben en servici actiu.  
b) Nombre d'anys com a funcionari de carrera.  
c) Lloc i data de naixement.  
d) Títol acadèmic que posseïx i data d'expedició.  
Si en la certificació no es poden fer constar algunes de les dades exigides en el paràgraf anterior, perquè no consten en els expedients personals dels interessats, estos hauran de remetre separadament la documentació que les acredite.  
Els qui dins del termini fixat, i excepte els casos de força major, no presenten la documentació, o de l'examen d'esta es deduïsca que no tenen algun dels requisits assenyalats en la base segona, no podran ser nomenats funcionaris de carrera del corresponent cos de catedràtics i quedaran anulades les seues actuacions, sense perjuí de la responsabilitat en què hagen incorregut per falsedat en la solicitud inicial.  
  
  
  
10. Nomenament de funcionaris de carrera  
De conformitat amb el que establix l'article 32.1 del Reglament aprovat pel Reial Decret 276/2007, de 23 de febrer, una vegada comprovat per la Direcció General de Centres i Personal Docent que tots els aspirants reunixen els requisits generals i específics establits en esta convocatòria, es procedirà a l'aprovació de l'expedient del procés selectiu.  
Així mateix, es remetrà la llista dels aspirants seleccionats al ministeri competent en matèria d'educació, a l'efecte de l'expedició dels corresponents títols de funcionaris de carrera del cos de catedràtics.  
  
Els referits nomenaments seran amb efectes de l'1 de setembre següent a aquell en què finalitze este procés selectiu.  
Aquells aspirants que hagen d'obtindre el Certificat de Capacitació per a l'Ensenyament en Valencià durant el curs acadèmic següent al de la superació del procediment selectiu, romandran durant este en els seus cossos d'origen, i seran nomenats funcionaris de carrera amb efectes del dia 1 de setembre del curs escolar següent al que l'hagen obtingut.  
  
En el cas que algun aspirant no obtinga el Certificat de Capacitació per a l'Ensenyament en Valencià durant el curs acadèmic següent al de la superació del procediment selectiu, perdrà tots els drets derivats del procediment.  
Així mateix, per a l'adquisició de la condició de funcionari de carrera hauran de prestar acatament a la Constitució, a l'Estatut d'Autonomia de la Comunitat Valenciana i a la resta de l'ordenament jurídic.  
  
  
11. Destinació en el cos de catedràtics  
De conformitat amb el previst en l'article 39.3 del Reglament aprovat pel Reial Decret 276/2007, de 23 de febrer, els funcionaris que accedisquen al cos de catedràtics pel procediment regulat per esta orde estaran exempts de la realització de la fase de pràctiques.  
  
D'acord amb el que preveu l'article 10.1.d del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, els aspirants que hagen superat el procés selectiu hauran d'obtindre la seua primera destinació definitiva en l'àmbit de gestió de la Conselleria d'Educació, Cultura i Esport, d'acord amb el que disposa el Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos.  
  
  
12. Normes finals  
Primera. Totes les referències utilitzades en esta convocatòria en què s'utilitza la forma masculina genèrica, han d'entendre's aplicables indistintament a hòmens i dones.  
Segona. D'acord amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, la falta de resolució expressa de les solicituds o reclamacions regulades en esta orde tindrà efectes desestimatoris.  
  
Tercera. De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra esta ordre, que posa fi a la via administrativa, es podrà interposar, potestativament, un recurs de reposició davant de el conseller d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana o bé plantejar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 18 de maig de 2015  
  
La consellera d'Educació, Cultura i Esport,  
MARÍA JOSÉ CATALÁ VERDET